laion/Wikipedia-Exotic huggingface dataset:
গ্লাইসেরা শেখমুজিবি

গ্লাইসেরা শেখমুজিবি (Glycera sheikhmujibi) একটি পলিকীট প্রজাতির প্রাণী। এনিলিডা পর্বের অন্তর্ভুক্ত নতুন প্রজাতির ক্ষুদ্র এই পলিকীট নলাকৃতি ও হালকা গোলাপি বর্ণের। এর আবিষ্কারক হচ্ছেন নোয়াখালী বিজ্ঞান ও প্রযুক্তি বিশ্ববিদ্যালয়ের মৎস্য ও সমুদ্র বিজ্ঞান বিভাগের সহযোগী অধ্যাপক গবেষক ড. মো. বেলাল হোসেন। তার গবেষণার সঙ্গী হিসেবে ছিলেন অস্ট্রেলীয় মিউজিয়াম রিসার্চ ইনস্টিটিউটের পলিকীট বিজ্ঞানী ড. প্যাট হ্যাচিংস। বাংলাদেশের প্রথম রাষ্ট্রপতি ও ভারতীয় উপমহাদেশের একজন অন্যতম প্রভাবশালী রাজনৈতিক ব্যক্তিত্ব শেখ মুজিবুর রহমান এর স্মরণে এর নামকরণ করা হয়। গ্লাইসেরা শেখমুজিবি দৈর্ঘ্যে ৪২ মি.মি.। এটি সর্বমোট ১৫৮টি ভাগে বিভক্ত এবং দেহের মধ্যভাগে ২.২ মি.মি. প্রস্থ। নলাকার, নমনীয় ও প্যাপিলা দ্বারা আবৃত ঘণ্টাকৃতির দীর্ঘায়িত চোষক মুখ এর অন্যতম শনাক্তকারী বৈশিষ্ট্য। এই প্রাণীর চোখ নেই। চোষকের প্রান্তিক অংশে চারটি কালো হুকের মতো চোয়াল রয়েছে। চোষকে তিন ধরনের প্যাপিলা থাকে। চোষকের দুই জোড়া চোয়াল শক্ত ত্রিকোণাকৃতির এই লেরনের সঙ্গে যুক্ত থাকে। এ ছাড়া, দেহের মাঝখানে সমান অঙ্গুালাকৃতির লোব আছে। "Glycera sheikhmujibi n. sp. (Annelida: Polychaeta: Glyceridae): A New Species of Glyceridae from the Saltmarsh of Bangladesh"। MDPI। Diversity। সংগ্রহের তারিখ ৩ জুন ২০২০।  "নোবিপ্রবির গবেষকের নতুন পলিকীট আবিষ্কার"। thedailystar.net। মে ২৭, ২০২০। সংগ্রহের তারিখ সেপ্টেম্বর ১০, ২০২২।  "বঙ্গবন্ধুর নামে নতুন প্রজাতির পলিকীট: নামকরণ বিষয়ে যা বললেন"। kalerkantho.com। ২৯ মে ২০২০। সংগ্রহের তারিখ জুন ৩, ২০২০।
আরকা গদিনিয়া

মোরস্কি জভিয়ঁজকোভি ক্লুব স্পোর্তোভি আরকা গদিনিয়া (পোলীয় উচ্চারণ: [ˈarka ˈɡdɨɲa], পোলীয়: Arka Gdynia; এছাড়াও শুধুমাত্র আরকা গদিনিয়া নামে পরিচিত) হচ্ছে গদিনিয়া ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২৯ সালে প্রতিষ্ঠিত হয়েছে। আরকা গদিনিয়া তাদের সকল হোম ম্যাচ গদিনিয়ার স্তাদিওন গোসিরে খেলে থাকে; যার ধারণক্ষমতা হচ্ছে ১৫,১৩৯। বর্তমানে এই ক্লাবের ম্যানেজারের দায়িত্ব পালন করছেন ইরেনেউশ মামরোত এবং সভাপতির দায়িত্ব পালন করছেন রাদোমির সোবচাক। পোলীয় রক্ষণভাগের খেলোয়াড় আদাম মার্চিনিয়াক এই ক্লাবের অধিনায়কের দায়িত্ব পালন করছেন। ঘরোয়া ফুটবলে, আরকা গদিনিয়া এপর্যন্ত ৫টি শিরোপা জয়লাভ করেছে; যার মধ্যে ২টি পোলীয় কাপ, ২টি পোলীয় সুপার কাপ এবং ১টি আই লিগা শিরোপা রয়েছে। পোলীয় কাপ: চ্যাম্পিয়ন (২): ১৯৭৯, ২০১৬–১৭ রানার-আপ (১): ২০১৭–১৮ পোলীয় সুপার কাপ: চ্যাম্পিয়ন (২): ২০১৭, ২০১৮ আই লিগা: চ্যাম্পিয়ন (১): ২০১৫–১৬ "স্তাদিওন গোসির" (পোলীয় ভাষায়)। আরকা গদিনিয়া। সংগ্রহের তারিখ ১৮ মার্চ ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) "আরকা গদিনিয়ার প্রতিষ্ঠা" (পোলীয় ভাষায়)। আরকা গদিনিয়া। সংগ্রহের তারিখ ১৮ মার্চ ২০১১। উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে আরকা গদিনিয়া সংক্রান্ত মিডিয়া রয়েছে। দাপ্তরিক ওয়েবসাইট (পোলীয়) টেমপ্লেট:আরকা গদিনিয়া টেমপ্লেট:একস্ত্রাকলাসা প্রবেশদ্বার:  ফুটবল
শিয়েনশিয়েন মসজিদ

শিয়েনশিয়েন মসজিদ (চীনা: 先贤清真寺) চীনের কুয়াংতুং প্রদেশের কুয়াংচৌয়ের ইউয়েশিউ শহরে অবস্থিত একটি মসজিদ। মসজিদটি কুয়াংতুং প্রদেশের বৃহত্তম মসজিদ। ৬২৯ সালে তাং রাজবংশের শাসনকালে মসজিদটি নির্মাণ করা হয়েছে। মসজিদটিকে হুই-হুই কবরস্থানও বলা হয়। কারণ মসজিদ প্রাঙ্গণে ৪০ জন বিখ্যাত আরব মুসলিম ধর্মপ্রচারকদেরকে সমাধিস্থ করা হয়েছে। মসজিদটি মিং রাজবংশের স্থাপত্য শৈলীতে নির্মাণ করা হয়েছে। মসজিদটি ১,৮৬০ বর্গমিটার এলাকা জুড়ে অবস্থিত তার মধ্যে ১,০৭৭ বর্গমিটার জায়গায় ভবন নির্মাণ করা হয়েছে। মসজিদে নামাজঘর,বিশ্রামখানা সহ অন্যান্য সুবিধা রয়েছে। নামাজঘরটি দ্বিতল বিশিষ্ট ভবন ও এতে ৩,০০০ জন মুসল্লি একসাথে নামাজ পড়তে পারে। মসজিদের অভ্যন্তরভাগ বাগানের শৈলী নির্মাণ করা হয়েছে। মসজিদের ভিতরে অনেকগুলি গাছ এবং ফুল রয়েছে। মসজিদটি কুয়াংচৌ রেলস্টেশনের পূর্ব দিকে হেঁটে যাওয়া যাবে এমন দূরত্বে অবস্থিত। চীনে ইসলাম চীনের মসজিদের তালিকা "China Mosques,Mosques in China,China Masjid,Masjid in China, China Mosque Guide : Guangzhou Xianxian Mosque"। islamichina.com (ইংরেজি ভাষায়)। ২০১৯-০২-২৪ তারিখে মূল থেকে আর্কাইভ করা।  "Guangzhou Xianxian Mosque"। Muslim2china.com (ইংরেজি ভাষায়)। ১৩ আগস্ট ২০১৭ তারিখে মূল থেকে আর্কাইভ করা। সংগ্রহের তারিখ ১২ আগস্ট ২০১৭।  উইকিমিডিয়া কমন্সে শিয়েনশিয়েন মসজিদ সংক্রান্ত মিডিয়া রয়েছে।
গুর্নিক জাবজে

ক্লুব স্পোর্তোভি গুর্নিক জাবজে (পোলীয় উচ্চারণ: [ˈɡurɲiɡ ˈzabʐɛ], পোলীয়: Górnik Zabrze; এছাড়াও গুর্নিক জাবজে নামে পরিচিত) হচ্ছে জাবজে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৪৮ সালের ১৪ই ডিসেম্বর তারিখে প্রতিষ্ঠিত হয়েছে। গুর্নিক জাবজে তাদের সকল হোম ম্যাচ জাবজের আর্নেস্টা পোয়ল স্টেডিয়ামে খেলে থাকে; যার ধারণক্ষমতা হচ্ছে ২৪,৪১৩। বর্তমানে এই ক্লাবের ম্যানেজারের দায়িত্ব পালন করছেন মারৎসিন ব্রশ এবং সভাপতির দায়িত্ব পালন করছেন বার্তোশ সার্নোভস্কি। পোলীয় মধ্যমাঠের খেলোয়াড় শিমন মাতুশেক এই ক্লাবের অধিনায়কের দায়িত্ব পালন করছেন। ঘরোয়া ফুটবলে, গুর্নিক জাবজে এপর্যন্ত ২১টি শিরোপা জয়লাভ করেছে; যার মধ্যে ১৪টি একস্ত্রাকলাসা, ৬টি পোলীয় কাপ এবং ১টি পোলীয় সুপার কাপ শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, গুর্নিক জাবজের সবচেয়ে বড় সাফল্য হচ্ছে ১৯৬৯–৭০ ইউরোপীয় কাপ উইনার্স কাপের ফাইনালে পৌঁছানো; যেখানে তারা ইংরেজ ক্লাব ম্যানচেস্টার সিটির ১–২ গোলে পরাজিত হয়েছিল। একস্ত্রাকলাসা চ্যাম্পিয়ন (১৪): ১৯৫৭, ১৯৫৯, ১৯৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৫–৬৬, ১৯৬৬–৬৭, ১৯৭০–৭১, ১৯৭১–৭২, ১৯৮৪–৮৫, ১৯৮৫–৮৬, ১৯৮৬–৮৭, ১৯৮৭–৮৮ রানার-আপ (৪): ১৯৬২, ১৯৬৮–৬৯, ১৯৭৩–৭৪, ১৯৯০–৯১ পোলীয় কাপ চ্যাম্পিয়ন (৬): ১৯৬৪–৬৫, ১৯৬৭–৬৮, ১৯৬৮–৬৯, ১৯৬৯–৭০, ১৯৭০–৭১, ১৯৭১–৭২ রানার-আপ (৭): ১৯৫৫–৫৬, ১৯৫৬–৫৭, ১৯৬১–৬২, ১৯৬৫–৬৬, ১৯৮৫–৮৬, ১৯৯১–৯২, ২০০০–০১ পোলীয় সুপার কাপ: চ্যাম্পিয়ন (১): ১৯৮৮ ইউরোপীয় কাপ: কোয়ার্টার-ফাইনাল (১): ১৯৬৭–৬৮ উয়েফা কাপ উইনার্স কাপ: রানার-আপ (১): ১৯৬৯–৭০ "আর্নেস্টা পোয়ল স্টেডিয়াম"। সংগ্রহের তারিখ ১৩ মে ২০১৭।  "গুর্নিক জাবজে দল" (পোলীয় ভাষায়)। গুর্নিক জাবজে। ১৮ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ২৪ অক্টোবর ২০১৫।  |url-status=সক্রিয় অবৈধ (সাহায্য)উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে গুর্নিক জাবজে সংক্রান্ত মিডিয়া রয়েছে। দাপ্তরিক ওয়েবসাইট (পোলীয়) টেমপ্লেট:গুর্নিক জাবজে টেমপ্লেট:একস্ত্রাকলাসা প্রবেশদ্বার:  ফুটবল
দ্য ফাইন্যান্সিয়াল এক্সপ্রেস (ভারত)

দ্য ফাইন্যান্সিয়াল এক্সপ্রেস একটি ভারতীয় ইংরেজি ভাষার ব্যবসায়িক পত্রিকা যা ইন্ডিয়ান এক্সপ্রেস গ্রুপের মালিকানাধীন। এটি ইন্ডিয়ান এক্সপ্রেস গ্রুপ ১৯৬১ সাল থেকে প্রকাশ করেছে। ফাইনান্সিয়াল এক্সপ্রেস ভারতীয় এবং আন্তর্জাতিক ব্যবসা এবং আর্থিক সংবাদগুলিতে বিশেষীকরণ করে। এর সম্পাদক সুনীল জেইন। এটি ভারতের উত্তর প্রদেশ থেকে প্রকাশিত হয়। "The Financial Express Newspaper Description"। magzter.com। সংগ্রহের তারিখ ৩ জুন ২০২০। [স্থায়ীভাবে অকার্যকর সংযোগ] "Need to see how AAP works with Centre if wins: Sunil Jain"। moneycontrol.com। সংগ্রহের তারিখ ৩ জুন ২০২০।  "The Financial Express"। crunchbase.com। সংগ্রহের তারিখ ৩ জুন ২০২০।  দাপ্তরিক ওয়েবসাইট ফিনান্সিয়াল এক্সপ্রেস ই-পেপার ফিনান্সিয়াল এক্সপ্রেস হিন্দি ওয়েবসাইট
বঙ্গীয় উপবদ্বীপ

বঙ্গীয় উপবদ্বীপ, বেঙ্গল ফ্যান, গঙ্গা ফ্যান বা গাঙ্গেয় উপবদ্বীপ হচ্ছে পৃথিবীর সবচেয়ে বড় সমুদ্রগর্ভস্থ ডুবো গিরিখাত। এই ডুবো গিরিখাতটি কমপক্ষে ৩,০০০ কিমি (১,৯০০ মা) লম্বা, ১,৪৩০ কিমি (৮৯০ মা) চওড়া, যার সর্বোচ্চ গভীরতা ১৬.৫ কিমি (১০.৩ মা)। তিব্বতী প্লেট দ্বারা ইউরেশিয়ান প্লেট ও ভারতীয় প্লেটের মধ্যে সংঘর্ষের ফলে এবং হিমালয় পর্বতের উত্থান ও ক্ষয়ের ফলে খাতটি তৈরি হয়। অধিকাংশ পলল গঙ্গা ও বুড়িগঙ্গা দ্বারা সংগৃহিত হয়ে যা বাংলাদেশের নিম্ন মেঘনা ব-দ্বীপ এবং পশ্চিমবঙ্গের (ভারত) হুগলী ব-দ্বীপে গিয়ে পতিত হয়। টার্বিডিটি স্রোতগুলি সাবমেরিন ক্যানিয়নের একটি সিরিজের মাধ্যমে পলি পরিবহন করেছে, যার মধ্যে কয়েকটি ১,৫০০ মাইল (২,৪১৪ কিলোমিটার) দৈর্ঘ্যেরও বেশি, যা বঙ্গোপসাগরে ৩০ ডিগ্রি অক্ষাংশ পর্যন্ত জমা করা হবে, যেখান থেকে এটি শুরু হয়েছিল সেখান থেকে ৩০ ডিগ্রি অক্ষাংশ পর্যন্ত জমা করা হবে। এখন পর্যন্ত, বাংলার ফ্যান থেকে উদ্ধার হওয়া প্রাচীনতম পলিগুলি মায়োসিন যুগের প্রথম দিকের। তাদের খনিজ ও ভূ-রাসায়নিক বৈশিষ্ট্যগুলি তাদের হিমালয়ের উৎপত্তি সনাক্ত করে এবং প্রমাণ করে যে হিমালয় ২০ মিলিয়ন বছর আগেও একটি প্রধান পর্বতশ্রেণী ছিল। পাখাটি পুরোপুরি বঙ্গোপসাগরের মেঝে ঢেকে দেয়। ষাটের দশকে ব্রুস সি. হিজেন এবং মারি থার্পের দ্বারা বাথিমেট্রিক জরিপের মাধ্যমে ফ্যানটি প্রথম সনাক্ত করা হয়েছিল, যা অগভীর শঙ্কু এবং ক্যানিয়ন কাঠামো সনাক্ত করেছিল। ১৯৬৮ সালে একটি ভূতাত্ত্বিক ও ভূতাত্ত্বিক জরিপের পর জোসেফ কুরে এবং ডেভিড মুর এটি রচিত এবং নামকরণ করেছিলেন। Shanmugam, G. (২০১৬)। "Submarine fans: A critical retrospective (1950–2015)"। Journal of Palaeogeography। 5 (2): 110–184। ডিওআই:10.1016/j.jop.2015.08.011 । বিবকোড:2016JPalG...5..110S।  Curray, Joseph R; Emmel, Frans J; Moore, David G (২০০২-১২-০১)। "The Bengal Fan: morphology, geometry, stratigraphy, history and processes"। Marine and Petroleum Geology (ইংরেজি ভাষায়)। 19 (10): 1191–1223। আইএসএসএন 0264-8172। ডিওআই:10.1016/S0264-8172(03)00035-7।  Cochran, J.R.; Stow, D.A.V.; ও অন্যান্য (১৯৮৯)। Cochran, J.R; Stow, D.A.V, সম্পাদকগণ। "116 Initial Reports Table of Contents"। Proc. ODP, Init. Repts.। Proceedings of the Ocean Drilling Program। Ocean Drilling Program College Station, TX। 116। ডিওআই:10.2973/odp.proc.ir.116.1989। উদ্ধৃতি টেমপ্লেট ইংরেজি প্যারামিটার ব্যবহার করেছে (link) France-Lanord, Christian; Derry L.; Michard A. (১৯৯৩)। "Evolution of the Himalaya since Miocene time: isotopic and sedimentological evidence from the Bengal Fan" (পিডিএফ)। Geological Society Special Publication। 74 (1): 603–621। ডিওআই:10.1144/GSL.SP.1993.074.01.40। বিবকোড:1993GSLSP..74..603F। উদ্ধৃতি টেমপ্লেট ইংরেজি প্যারামিটার ব্যবহার করেছে (link) External controls on deep-water depositional systems। B. C. Kneller, Ole J. Martinsen, Bill McCaffrey, SEPM, Geological Society of London। Tulsa, Okla.: SEPM (Society for Sedimentary Geology)। ২০০৯। আইএসবিএন 978-1-56576-136-0। ওসিএলসি 475438460।  CURRAY, JOSEPH R; MOORE, DAVID G (১৯৭১-০৩-০১)। "Growth of the Bengal Deep-Sea Fan and Denudation in the Himalayas"। GSA Bulletin। 82 (3): 563–572। আইএসএসএন 0016-7606। ডিওআই:10.1130/0016-7606(1971)82[563:GOTBDF]2.0.CO;2।
গুপ্ত লিপি

গুপ্ত লিপি (যা গুপ্ত ব্রাহ্মী লিপি বা নব্য ব্রাহ্মী লিপি নামেও পরিচিত) ভারতবর্ষে গুপ্ত সাম্রাজ্য চলাকালীন সংস্কৃত ভাষা লিখতে ব্যবহৃত হত। গুপ্ত লিপির উদ্ভব ব্রাহ্মী লিপি থেকে হয়েছিল এবং পরবর্তী কালে নাগরী লিপি, শারদা লিপি ও সিদ্ধং লিপির উদ্ভব গুপ্ত লিপি থেকে হয়। আবার গুপ্ত লিপি-জাত এই লিপিগুলি থেকে বর্তমানে প্রচলিত ভারতীয় লিপিগুলি, যেমন দেবনাগরী (সংস্কৃত, হিন্দি, মারাঠি, নেপালি ইত্যাদি ভাষা লিখতে ব্যবহৃত লিপি), পাঞ্জাবি ভাষার গুরুমুখী লিপি, বাংলা ও অসমীয়া লিপি, তিব্বতী লিপি ইত্যাদির উদ্ভব হয়। বর্তমান ভারতীয় লিপিগুলির সাথে গুপ্ত লিপির পার্থক্য শুধু অক্ষরগুলির রূূূপে, কিন্তু লেখার নিয়মগুলি একই। অর্থাৎ এখানেও ব্যঞ্জনবর্ণের সাথে স্বরবর্ণের মাত্রা যোগ হয়, এবং মাত্রা না থাকলে বুঝতে হবে ব্যঞ্জনবর্ণের মধ্যেই 'অ' স্বরবর্ণটি অন্তর্নিহিত আছে। ৪র্থ শতাব্দী খ্রিষ্টাব্দ থেকে বর্ণগুলি আরও সর্পিল ও ভারসাম্যযুক্ত হতে থাকে, মূলত দ্রুত ও নান্দনিকভাবে লেখার চলের কারণে। এই একই কারণে গুপ্ত সাম্রাজ্যের বিভিন্ন অঞ্চলে লিপিটি ভিন্ন ভিন্ন রূপ পেতে থাকে। এই আঞ্চলিক রূপগুলিকে চার-পাঁচটি শ্রেণিতে ভাগ করা হয়, যদিও শ্রেণিবিন্যাসটি সুস্পষ্ট নয়, কারণ একই শিলালিপিতে একই বর্ণের ভিন্ন ভিন্ন রূপ পাওয়া গেছে। এই কারণে গুপ্ত সাম্রাজ্যে ব্যবহৃত যে কোনো লিপিকেই গুপ্ত লিপি ধরা যেতে পারে, তার যতগুলিই আঞ্চলিক রূপ থাকুক না কেন। গুপ্ত লিপির যে নমুনা পাওয়া গেছে তা প্রায় সবটাই লোহা বা পাথরের স্তম্ভ বা গুপ্ত বংশের স্বর্ণমূদ্রার উপরে। গুপ্ত লিপিতে লেখা পাঠ্যগুলির সবচেয়ে গুরুত্বপূর্ণ নমুনা পাওয়া যায় প্রয়াগরাজে (এলাহাবাদে), একটি প্রশস্তির রূপে। গুপ্তবংশের দ্বিতীয় সম্রাট সমুদ্রগুপ্তের সভাকবি ও মন্ত্রী হরিসেন দ্বারা রচিত এই প্রশস্তিতে সমুদ্রগুপ্তের শ্বাসনকালের বর্ণনা দেওয়া হয়েছে। এটি সম্রাট অশোকের এলাহাবাদ স্তম্ভে খোদাই করা আছে। গুপ্ত বর্ণমালায় ৩৭টি বর্ণ আছে। এর মধ্যে ৩২টি ব্যঞ্জনবর্ণ ও ৫টি স্বরবর্ণ। বাংলার মতো এখানেও ব্যঞ্জনবর্ণের সাথে স্বরমাত্রা জুড়ে দেওয়ার, ও ব্যঞ্জবর্ণের সাথে ব্যঞ্জনবর্ণ জুড়ে যুক্তবর্ণ তৈরি করার চল আছে। এলাহাবাদ স্তম্ভে সম্রাট সমুদ্রগুপ্তের শিলালিপি। ব্রাহ্মী ও ব্রাহ্মী থেকে উদ্ভব হওয়া অন্য লিপিগুলি। গোপিকা গুহায় দেবী দূর্গা কে নিয়ে সংস্কৃত ভাষায় ও গুপ্ত লিপিতে লেখা। গুপ্ত লিপির পাঠোদ্ধার তালিকা। সংস্কৃত ভাষার তালপাতার পাণ্ডুলিপি, এখন চীনে। মন্দসৌরে যশোধর্মণ-বিষ্ণুবর্ধনের শিলালিপিতে চতুর্থ পংক্তিতে গুপ্ত লিপিতে ("শ্রী যশোধর্মণ") নামটি। গুগল বইয়ে Gazetteer of the Bombay Presidency, পৃ. 30,, Rudradaman’s inscription from 1st through 4th century CE found in Gujarat, India, Stanford University Archives, pages 30–45 Sharma, Ram. 'Brahmi Script' . Delhi: BR Publishing Corp, 2002 Srivastava, Anupama. 'The Development of Imperial Gupta Brahmi Script' . New Delhi: Ramanand, 1998 Fischer, Steven Roger. 'A History of Writing' . UK: Reaktion, 2004 Fischer, Steven Roger (২০০৪)। History of Writing (ইংরেজি ভাষায়)। Reaktion Books। পৃষ্ঠা 123। আইএসবিএন 9781861895882।  Publishing, Britannica Educational (২০১০)। The Culture of India (ইংরেজি ভাষায়)। Britannica Educational Publishing। পৃষ্ঠা 82। আইএসবিএন 9781615302031।  "Gupta Unicode" (পিডিএফ)।  Puri, Baij Nath (১৯৮৭)। Buddhism in Central Asia (ইংরেজি ভাষায়)। Motilal Banarsidass। পৃষ্ঠা 187 Note 32। আইএসবিএন 9788120803725।  Fleet, John Faithfull (১৯৬০)। Inscriptions Of The Early Gupta Kings And Their Successors। পৃষ্ঠা 150-158।
ইয়াগিয়েলোনিয়া বিয়াউইস্তক

ইয়াগিয়েলোনিয়া বিয়াউইস্তক স্পোর্তোভা স্পুকা আকৎসিয়না (পোলীয় উচ্চারণ: [jaɡʲɛˈlɔɲa bjaˈwɨstɔk], পোলীয়: Jagiellonia Białystok; এছাড়াও ইয়াগিয়েলোনিয়া বিয়াউইস্তক নামে পরিচিত) হচ্ছে বিয়াউইস্তক ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯২০ সালের ৩০শে মে তারিখে প্রতিষ্ঠিত হয়েছে। ইয়াগিয়েলোনিয়া বিয়াউইস্তক তাদের সকল হোম ম্যাচ বিয়াউইস্তকের বিয়াউইস্তক সিটি স্টেডিয়ামে খেলে থাকে; যার ধারণক্ষমতা হচ্ছে ২২,৩৭২। বর্তমানে এই ক্লাবের ম্যানেজারের দায়িত্ব পালন করছেন ইভাইলো পেতেভ এবং সভাপতির দায়িত্ব পালন করছেন সেজারি কুলেশা। পোলীয় মধ্যমাঠের খেলোয়াড় তারাস রোমানচুক এই ক্লাবের অধিনায়কের দায়িত্ব পালন করছেন। ঘরোয়া ফুটবলে, ইয়াগিয়েলোনিয়া বিয়াউইস্তক এপর্যন্ত ৩টি শিরোপা জয়লাভ করেছে; যার মধ্যে ১টি পোলীয় কাপ, ১টি পোলীয় সুপার কাপ এবং ১টি আই লিগা শিরোপা রয়েছে। পোলীয় কাপ চ্যাম্পিয়ন (১): ২০০৯–১০ রানার-আপ (২): ১৯৮৮–৮৯, ২০১৮–১৯ পোলীয় সুপার কাপ চ্যাম্পিয়ন (১): ২০১০ আই লিগা চ্যাম্পিয়ন (১): ১৯৮৬–৮৭ "ইয়াগিয়েলোনিয়া বিয়াউইস্তক স্পোর্তোভা স্পুকা আকৎসিয়না"। jagiellonia.pl। ২৪ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৬ ফেব্রুয়ারি ২০১৮।  "ইয়াগিয়েলোনিয়া বিয়াউইস্তকের ম্যানেজার ইভাইলো পেতেভ"। 90minut। ৩০ ডিসেম্বর ২০১৯। সংগ্রহের তারিখ ৩০ ডিসেম্বর ২০১৯।  উইকিমিডিয়া কমন্সে ইয়াগিয়েলোনিয়া বিয়াউইস্তক সংক্রান্ত মিডিয়া রয়েছে। উইকিসংবাদে Jagiellonia Białystok সম্পর্কিত সংবাদ রয়েছে। দাপ্তরিক ওয়েবসাইট (পোলীয়) টেমপ্লেট:ইয়াগিয়েলোনিয়া বিয়াউইস্তক টেমপ্লেট:একস্ত্রাকলাসা প্রবেশদ্বার:  ফুটবল
জুবিলি ব্রিজ

জুবিলি ব্রিজ একটি একশো বছরেরও বেশি পুরনো সেতু। এটি ভারতের পশ্চিমবঙ্গ রাজ্যের উত্তর চব্বিশ পরগনা এবং হুগলি জেলার মধ্যে সংযোগকারী হুগলী নদী বা গঙ্গার উপরে একটি গুরুত্বপূর্ণ রেল সেতু। এটি নৈহাটি এবং ব্যান্ডেল এর মধ্যে রেলওয়ে সংযোগ স্থাপন করছে। এই সেতুটির হুগলি জেলার দিকে রয়েছে হুগলিঘাট স্টেশন এবং উত্তর চব্বিশ পরগণা জেলার দিকে রয়েছে গরিফা স্টেশন । এই সেতুটি নির্মাণের কাজ আরম্ভ হয় ১৮৮২ সালে এবং সেতুটি খোলা হয় ১৬ই ফেব্রুয়ারি ১৮৮৭ সালে। ইংল্যান্ডের রানী ভিক্টোরিয়ার রাজত্বের পঞ্চাশতম বর্ষে সেতুটি নির্মিত হয়েছিল বলে সেতুটির নাম রাখা হয়েছিল জুবিলি ব্রিজ। বিভূতিভূষন বন্দ্যোপাধ্যায়ের পথের পাঁচালি উপন্যাসে এই সেতুর কথা আছে। বহু বছর ব্যবহারের ফলে এই সেতুটি দুর্বল হয়ে পড়ায় সম্প্রতি এর পাশেই একটা নতুন ব্রিজ (সম্প্রীতি সেতু) নির্মাণ করা হচ্ছে। "জুবিলি ব্রিজকে হেরিটেজ তকমা দিতে চলেছে রেল"। Eisamay। সংগ্রহের তারিখ ২০২৪-০৭-০১।  "পুরনো জুবিলি ব্রিজ হেরিটেজ মনুমেন্ট হিসাবে সংরক্ষিত করবে রেল"। sangbadpratidin (ইংরেজি ভাষায়)। সংগ্রহের তারিখ ২০২৪-০৭-০১।
শিকুয়ান মসজিদ

শিকুয়ান মসজিদ (চীনা: 西关清真寺; ফিনিন: Xīguān Qīngzhēnsì) চীনের কানসু প্রদেশের লানচৌয়ের ছেংকুয়ান শহরে অবস্থিত একটি মসজিদ। মিং রাজবংশের ওয়ানলি সম্রাটের শাসনকালে প্রথম মসজিদটি নির্মাণ করা হয়েছে। ১৬৮৪ সালে মসজিদটি পুনঃনির্মাণ করা হয়েছে। ১৭২৩ থেকে ১৭৩৫ সালের মধ্যে মসজিদটিকে সম্প্রসারণ করা হয়। ১৯৯০ সালে মসজিদটি পুনঃনির্মাণ করার সময় গম্বুজটি যুক্ত করা হয়। মসজিদটি আরবি ইসলামিক শৈলীর আদলে নির্মাণ করা হয়েছে। নামাজঘরটি চিরায়ত চীনা এবং আরবি স্থাপত্যের সংমিশ্রণে নির্মাণ করা হয়েছে। মসজিদটি ৪৬৭ বর্গমিটার এলাকা জুড়ে অবস্থিত এবং তার মধ্যে নামাজঘরটি ১৪১ বর্গমিটার জায়গার উপর নির্মাণ করা হয়েছে। প্রধান নামাজঘরটি চারতলা বিশিষ্ট ভবন। মসজিদে প্রধান নামাজঘর, গোসলখানা, ওযুখানা, পাঠদান কক্ষ, ইমামের থাকার ঘর, সংরক্ষণাগার সহ অন্যান্য সুবিধা আছে। মসজিদের ৩,০০০ জন মুসল্লি একসাথে নামাজ আদায় করতে পারে। মসজিদে নামাজ পড়া ছাড়াও আগ্রহী জনগনকে ধর্মীয় শিক্ষা দেওয়া ও ছোট ধরনের ধর্মীয় অনুষ্ঠানের আয়োজন করা হয়। চীনে ইসলাম চীনের মসজিদের তালিকা "Lanzhou Xiguan Mosque, West Cross Mosque Lanzhou « China Travel Blogs – Tour-Beijing.com"। tour-beijing.com (ইংরেজি ভাষায়)। ২১ জুলাই ২০১৭ তারিখে মূল থেকে আর্কাইভ করা।  "Xiguan Mosque Xiguan Mosque"। www.muslim2china.com (ইংরেজি ভাষায়)। ২০১৯-০৬-২৪ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Lanzhou Mosques, Mosques in Lanzhou - Muslims in China" [en]। China Highlights। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Xiguan Mosque | Lanzhou Xiguan Mosque – Wendy Wei Tours"। Wendy Wei Tours: Private Guilin Tours with amazing experiences across Southern China (ইংরেজি ভাষায়)। ২০২০-০৮-১৫ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  উইকিমিডিয়া কমন্সে শিকুয়ান মসজিদ সংক্রান্ত মিডিয়া রয়েছে।
কোরোনা কিয়েলৎসে

কোরোনা কিয়েলৎসে (পোলীয় উচ্চারণ: [kɔˈrɔna ˈkʲɛltsɛ], পোলীয়: Korona Kielce) হচ্ছে কিয়েলৎসে ভিত্তিক একটি পোলীয় পেশাদার ফুটবল ক্লাব। এই ক্লাবটি বর্তমানে পোল্যান্ডের শীর্ষ স্তরের ফুটবল লীগ একস্ত্রাকলাসায় খেলে। এই ক্লাবটি ১৯৭৩ সালের ১০ই জুলাই তারিখে প্রতিষ্ঠিত হয়েছে। কোরোনা কিয়েলৎসে তাদের সকল হোম ম্যাচ কিয়েলৎসের কিয়েলৎসে সিটি স্টেডিয়ামে খেলে থাকে; যার ধারণক্ষমতা হচ্ছে ১৫,৫৫০। বর্তমানে এই ক্লাবের ম্যানেজারের দায়িত্ব পালন করছেন মাৎসিয়েই বার্তোশেক এবং সভাপতির দায়িত্ব পালন করছেন জিশতফ জায়নৎস। বসনীয় রক্ষণভাগের খেলোয়াড় আদনান কোভাশেভিচ এই ক্লাবের অধিনায়কের দায়িত্ব পালন করছেন। ঘরোয়া ফুটবলে, কোরোনা কিয়েলৎসে সবচেয়ে বড় সাফল্য হচ্ছে ২০০৭ পোলীয় কাপের সেমি-ফাইনালে পৌঁছানো। একস্ত্রাকলাসা: ৫ম স্থান (৩): ২০০৬, ২০১২, ২০১৭ পোলীয় কাপ: রানার-আপ (১): ২০০৭ সেমি-ফাইনাল (২): ২০০৬, ২০১৮ একস্ত্রাকলাসা কাপ: কোয়ার্টার-ফাইনাল (১): ২০০৭ "একস্ত্রাকলাসায় কোরোনা কিয়েলৎসে"। ট্রান্সফারমার্কেট। সংগ্রহের তারিখ ৩ জুন ২০২০।  |url-status=সক্রিয় অবৈধ (সাহায্য) "কোরোনা কিয়েলৎসে"। ২৪ মার্চ ২০১২ তারিখে মূল থেকে আর্কাইভ করা। সংগ্রহের তারিখ ৩ জুন ২০২০।  উইকিমিডিয়া কমন্সে কোরোনা কিয়েলৎসে সংক্রান্ত মিডিয়া রয়েছে। দাপ্তরিক ওয়েবসাইট (পোলীয়) টেমপ্লেট:কোরোনা কিয়েলৎসে টেমপ্লেট:একস্ত্রাকলাসা প্রবেশদ্বার:  ফুটবল
দ্য নর্থ ইস্ট টাইমস

দ্য নর্থ ইস্ট টাইমস হ'ল সিএ-সনদপ্রাপ্ত ভারতের উত্তর-পূর্বাঞ্চলে প্রকাশিত ইংরেজি দৈনিক পত্রিকা। এটি জিএল পাবলিকেশনস লিমিটেড ২ অক্টোবর ১৯৯০ সালে চালু করেছিল। দৈনিকের বর্তমান সঞ্চালনের পরিসংখ্যান ১,১৩,০০০। অসমীয়া সাময়িকীসমূহের তালিকা RNI | Reg. No.51137/1991 | Name: THE NORTH EAST TIMES | Link: http://rni.nic.in/registerdtitle_search/registeredtitle_ser.aspx সরকারী ওয়েবসাইট
অ্যারোমেটিক জুঁই

এটি বাগানে শোভাময় উদ্ভিদ হিসাবে বিশ্বব্যাপী চাষ করা হয়।সুগন্ধি ছোট সাদা ফুল। আদিনিবাস ইউরোপের দক্ষিণাঞ্চল ও আফ্রিকার উত্তরাঞ্চল। সুন্দর ফুল ও তার ঘ্রাণের জন্য সারাবিশ্বে খ্যাতি ছড়িয়ে পড়েছে। এরই এক আত্মীয় আছে আমাদের দেশের বন-জঙ্গলে। আমাদের দেশি বুনো গাছটির নাম ছাগলবটি বা Gourian clematis(Clematis gouriana)। দুটি প্রজাতির ফুল প্রায় একই রকম। Clematis flammula নামটির শেষাংশ “Flammula” ল্যাটিন শব্দ, যার অর্থ- little flame। অ্যারোমেটিক জুঁই ফুলের নামের সাথে জুঁই অংশ থাকলেও বাস্তবে আসল জুঁই/যুথিকার সাথে এর কোনো মিল নেই। যেহেতু এরা আমাদের দেশি গাছ না, তাই বাংলা কোনো নাম এদের নেই। আমাদের দেশে নার্সারী ব্যবসার সাথে যারা জড়িত তারাই এই ফুলের নাম দিয়েছে অ্যারোমেটিক জুঁই। এই নামটাই এখন সবার কাছে পরিচিত হয়ে গিয়েছে। অ্যারোমেটিক জুঁই লতান বা আরোহী জাতীয় গাছ। অবলম্বন পেলে তা বেয়ে বেড়ে উঠে। গাছ ভরে সাদা সাদা সুগন্ধি ফুল ফোঁটে। মজার বিষয় হলো এই ফুলে কোনো পাপড়ি নেই, পাপড়ির মতো দেখতে অংশগুলো ফুলের বৃতি। ফুলের মাঝখান হালকা সবুজ আভাযুক্ত এবং এখান থেকে বের হয় অসংখ্য সাদা রঙের পুংকেশর। Clematis flammula in Topwalks ওয়েব্যাক মেশিনে আর্কাইভকৃত ৩ মার্চ ২০১৬ তারিখে USDA Plants Profile References
মাগধী ভাষা

উইকিমিডিয়া ইনকিউবেটরে উইকিপিডিয়ার মাগধী ভাষা পরীক্ষা মাগধী বা মগহী ভাষা (मगही বা मगधी) ভারতের বিহার অঙ্গরাজ্যে প্রচলিত একটি ভাষা। ভাষাটি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য উপশাখার পূর্ব দলের বিহারী উপদলের অন্তর্গত একটি ভাষা। মাগধী ভাষাটি মাগধী প্রাকৃত নামক মধ্য ইন্দো-আর্য ভাষা থেকে উৎপন্ন হয়েছে। এটি ছিল প্রাচীন মগধ রাজ্যের ভাষা। গৌতম বুদ্ধ এই ভাষাতে কথা বলতেন। মাগধী ভাষাটি ভোজপুরি ভাষা ও মৈথিলী ভাষার সাথে ঘনিষ্ঠভাবে সম্পর্কিত। মাগধী ভাষাতে প্রায় ১ কোটি ৩০ লক্ষ লোক কথা বলে। অতীতে মাগধী ভাষাকে হিন্দি ভাষার একটি উপভাষা মনে করা হত। কিন্তু সম্প্রতি ভাষাবিজ্ঞানীরা এটিকে ইন্দো-আর্য ভাষার পূর্ব দলের একটি ভাষা হিসেবে চিহ্নিত করেছেন। এ অর্থে বাংলা, অসমীয়া ও ওড়িয়া মাগধী ভাষার দূর সম্পর্কের আত্মীয় ভাষা। মাগধী ভাষার একটি সমৃদ্ধ ও প্রাচীন লোকসঙ্গীত ও লোককথার ঐতিহ্য আছে। ভাষাটি বিহারের ৮টি জেলায়, ঝাড়খণ্ডের ৩টি জেলায় এবং পশ্চিমবঙ্গের মালদহ জেলায় প্রচলিত। মাগধী ভাষাতে অনেক লোক কথা বললেও এটির কোন সাংবিধানিক স্বীকৃতি নেই। এমনকি বিহারেও শিক্ষা ও প্রশাসনের কাজে হিন্দি ভাষা ব্যবহার করা হয়। ১৯৬১ সালে জনগণনাতে মাগধী ভাষাকে হিন্দির উপভাষা হিসেবে গণ্য করা হয়। "সংরক্ষণাগারভুক্ত অনুলিপি"। ২৬ ফেব্রুয়ারি ২০১২ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০০৯।  Verma, Mahandra K.। "Language Endangerment and Indian languages : An exploration and a critique"। Linguistic Structure and Language Dynamics in South Asia। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
তুনহুয়াং মসজিদ

ডুনহুয়াং মসজিদ (চীনা: 敦煌清真寺; ফিনিন: Dūnhuáng Qīngzhēnsì) চীনের কানসু প্রদেশের দুনুয়াং শহরে অবস্থিত একটি মসজিদ। মিং রাজবংশের শাসনকালে মসজিদটি প্রথম নির্মাণ করা হয়। গণতন্ত্রী চীন সরকারের ষষ্ঠ বছরে (১৯১৭ সালে) মসজিদটি পুনর্নির্মাণ করা হয়। মসজিদের নামাজঘরটি মোট তিনটি কক্ষ নিয়ে গঠিত। একটি মূল কক্ষ এবং পাশের দুটি কক্ষ নিয়ে মসজিদে নামাজ পড়া হয়। প্রধান কক্ষটি পশ্চিম দিকে অবস্থিত। উত্তর ও দক্ষিণ দিকের কক্ষগুলো প্রধান কক্ষের সাথে সরাসরি সংযোগ নাই। তবে তিনটি কক্ষের সমন্বয়ে মুসল্লিরা একসাথে নামাজ আদায় করতে পারে। মূল কক্ষের পিছনে দোতলা ভবন আছে যেখানে ইমামদের জন্য থাকার ঘর, অযুখানা আছে। মসজিদে ২ টি মিনার ও একটি বিশাল আকৃতির গম্বুজ আছে। মসজিদে ইট, লোহার তৈরি স্থাপত্য শৈলীর আদলে প্রধান প্রবেশদ্বার আছে। চীনে ইসলাম চীনের মসজিদের তালিকা "Dunhuang Mosques"। islamichina.com (ইংরেজি ভাষায়)।  "Dunhuang Mosques, Mosques in Dunhuang - Muslims in China"। China Highlights (ইংরেজি ভাষায়)। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "Get Directions For Mosques In Dunhuang"। Halal China Trips (ইংরেজি ভাষায়)। ২০১৯-০৭-১২ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  "World Beautiful Mosques Pictures"। www.beautifulmosque.com। ২০২০-০৬-০৩ তারিখে মূল থেকে আর্কাইভ করা। সংগ্রহের তারিখ ২০২০-০৬-০৩।  উইকিমিডিয়া কমন্সে তুনহুয়াং মসজিদ সংক্রান্ত মিডিয়া রয়েছে।
কেরামত আলী তালুকদার

কেরামত আলী তালুকদার বাংলাদেশের ময়মনসিংহ জেলার রাজনীতিবিদ ও ময়মনসিংহ-৫ (মুক্তাগাছা) আসনের সাবেক সংসদ সদস্য। কেরামত আলী তালুকদার ময়মনসিংহ জেলার মুক্তাগাছা উপজেলায় জন্মগ্রহণ করেন। কেরামত আলী তালুকদার মুক্তাগাছা উপজেলা পরিষদের চেয়ারম্যান ছিলেন। তিনি ১৯৯১ সালের পঞ্চম জাতীয় সংসদ নির্বাচনে ময়মনসিংহ-৫ (মুক্তাগাছা) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন। "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "পূর্বতন পরিষদ চেয়ারম্যানগণ, মুক্তাগাছা উপজেলা"। বাংলাদেশ জাতীয় তথ্য বাতায়ন। ৩ জুন ২০২০ তারিখে মূল থেকে আর্কাইভ করা। সংগ্রহের তারিখ ৩ মে ২০২০।  মুক্তাগাছা থেকে, আতাউল করিম খোকন, অমিত রায় ও মাহ্বুবুল আলম খান (১৫ জানুয়ারি ২০১৮)। "বিএনপিতে দুই ভাই, আ'লীগে জট ধরে রাখতে চায় জাতীয় পার্টি"। দৈনিক যুগান্তর। সংগ্রহের তারিখ ৩ মে ২০২০।
আবু রেজা ফজলুল হক বাবলু

আবু রেজা ফজলুল হক বাবলু বাংলদেশের ময়মনসিংহ জেলার রাজনীতিবিদ, আইনজীবী ও ময়মনসিংহ-৫ (মুক্তাগাছা) আসনের সাবেক সংসদ সদস্য। আবু রেজা ফজলুল হক বাবলু ময়মনসিংহ জেলার মুক্তাগাছা উপজেলায় জন্মগ্রহণ করেন। আবু রেজা ফজলুল হক বাবলু একজন আইনজীবী। তিনি মুক্তাগাছা উপজেলা বিএনপির সভাপতি। ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে ময়মনসিংহ-৫ (মুক্তাগাছা) আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়েছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  মুক্তাগাছা থেকে, আতাউল করিম খোকন, অমিত রায় ও মাহ্বুবুল আলম খান (১৫ জানুয়ারি ২০১৮)। "বিএনপিতে দুই ভাই, আ'লীগে জট ধরে রাখতে চায় জাতীয় পার্টি"। দৈনিক যুগান্তর। সংগ্রহের তারিখ ৩ মে ২০২০।